‘Meer trots op jou, kan ek nie wees nie, pappa’: Twitter verwelkom Allister Coetzee as nuwe Bok-afrigter
JY LEES NOU ‘Meer trots op jou, kan ek nie wees nie, pappa’: Twitter verwelkom Allister Coetzee as nuwe Bok-afrigter
Nie net rugbykenners en oudspelers het gister die aankondiging van Allister Coetzee as die nuwe Springbok-afrigter verwelkom nie.
Nie net rugbykenners en oudspelers het gister die aankondiging van Allister Coetzee as die nuwe Springbok-afrigter verwelkom nie; sy dogters, Mariscka en Melissa Coetzee, het hulle ook tot Twitter gewend om uit te druk hoe in hul noppies hulle met hul pa se aanstelling is. “Meer trots op jou, kan ek nie wees nie, pappa. Laat die wipwarit begin!” het Mariscka getwiet.
I couldn't be more proud of you daddy let the roller coaster ride begin! #BokCoach #AllisterCoetzee pic.twitter.com/1TFttNKUcV — mariscka coetzee (@riscka23) April 12, 2016
Haar ousus, Melissa, het kort op haar hakke ook ’n twiet oor Allister die kuberruim ingestuur toe haar pa se naam boaan op Twitter begin gons: “Dis wonderlik, Pa. So strots!”
Great stuff dad! So proud. pic.twitter.com/Z3csLO3yRZ — Melissa Coetzee (@MelissaCoetzee7) April 12, 2016
Rugbyspelers en bekendes het ook positief oor Allister se nuwe rol getwiet. “Geluk, Allister Coetzee. Ek het volle vertroue in jou om ons rugby tot sy volle potensiaal te laat blom. Ons ondersteun jou ten volle,” het Zelda la Grange, oudpres. Nelson Mandela se destydse persoonlike assistent geskryf.
Congratulations Allister Coetzee. I have full faith in you to restore our rugby to its full glory. We are behind you. #BokCoach — Zelda la Grange ? (@ZeldalaGrangeSA) April 12, 2016
“Welgedaan, coach Toetie, ons nuwe Bok-afrigter,” het Breyton Paulse, gewese Springbokvleuel laat hoor. “Komaan, Suid-Afrika, kom ons ondersteun ons man en ons span met trots en eer.”
Congrats Coach Toetie,our new Bokcoach,Come now South Africa,Let's get behind our man and support our boys with pride and honor#Bokpride — Breyton Paulse (@BreytonPaulse) April 12, 2016
Corné Krige, gewese Springbok- en WP-kaptein was ewe ingenome: “Ek dink Allister Coetzee is ’n wonderlike aanstelling. Hy verstaan Suid-Afrikaanse politiek en hy weet hoe om ’n wonderlike omgewing vir ’n span te skep.”
I think @ahccoetzee is a great appointment. He understands SA politics and he knows how to create a great environment for the team. — CorneKrige (@CorneKrige6) April 12, 2016
Vanuit ’n ander oord het die bekende krieketspeler, Alviro Petersen ook sy gelukwense aan Allister oorgedra.
Congrats to #AllisterCoetzee newly appointed Springbok Coach. — Alviro Petersen (@AlviroPetersen) April 12, 2016
– Almarie Wessels Allister Coetzee